Wengi kuwi Pak Dewo sengaja nyidang anak-anakke lan bojone. Panjenengane sengaja ngenteni ning dha maem rampung, engko ndhak dho keselak-selak. “Ndy, Ghandy, awakmu ki tenane gelem ora dadi dosen, Bapak kudu dhuwe penerus, mung kowe le sing tak gadhang-gadhang, ben dadi dosen kaya Bapakmu, aja ngeyel le…” ngendikane Pak Dewo alon-alon ora kaya biyasane engko ndhak nggembret-nggembretke motore maneh. Nek uwis ngono kuwi uwis marai buyer sing ngrungokake.